Case ID: 1226777
Sentence 16: İş üzrə əvvəlki məhkəmə iclaslarında cavabdeh qismində dindirilən Cavabdeh izahatında ona qarşı qaldırılan iddianı qəbul etmədiyini, iddiaçı ilə 2016-cı ilin avqust ayında ailə qurub 2020-ci ilin martın 4-də boşandıqlarını, iddiaçının aldığı maaşa əl vurmadığını, iddiaçı ilə ailəli olan vaxtlarda onun 1 manatını belə götürüb evə xərcləmədiyini, həmişə ona “öz pulunu özünə xərclə və öz tələbatlarını ödəsən bu məni qane edər” dediyini, bir dəfə onun kartından 1 manat pul çəkib onunla zarafat elədiyini, hazırda 750-800 arası maaş aldığını, özünün qazancının isə iddiaçının ancaq müalicəsinə getdiyini, onun müalicəsi üçün iddiaçı ilə 2 dəfə İrana və bir dəfə də öz ailəsiylə Türkiyəyə getdiyini, iddiaçının tikilən evə pul qoymadığını, evin tikilisinə atasının xərc çəkdiyini, atasının dizaynda metal əritmədə işlədiyini, 400-500 manat maaş aldığını, evin tikilisinə indiyə qədər nə qədər xərc çəkildiyini bilmədiyini, evin tikintisinə çox miqdarda pul qoymadıqlarını, sadəcə atasına bəzi şeylərdə kömək elədiyini, özünün evin tikintisinə maddi cəhətdən dəstək olduğunu, evin tikintisinin əsasən atasının Böyükdüz kəndində olan torpağının satıldığı pulla tikdiklərini, lotoreya oynayıb pul götürüb evin tikintisinə xərclədiyini, iddiaçı gedən vaxt evin sokoluna təzə başladıqlarını, evin sokoluna sadəcə daş pulu və usta pulu xərcləndiyini, iddiaçının heç sözü gedən evin harada tikildiyini bilmədiyini, evin tikilisinə indiyə qədər nə qədər xərc çəkildiyini bilmədiyini, evin tikintisınə ümumiyyətlə təxminən 20 min manatdan çox xərc çəkildiyini, televizor məsələsinə gəldikdə isə televizoru evdə olmayanda atasının tanışı ilə gedib aldığını, televizorun 100 ekran LG markalı, plazma televizor olduğunu, atasının Cahandan aldığını, dəqiq qiymətini bilmədiyini, təxminən 500-600 manat pul verdiyini, qızılların Könülə alındığına dair etirazının olmadığını, həmin qızılların mövcud olduğunu, lakin qızılların Könülün özünün apardığını, iddiaçının 2019-cu ilin iyun ayında səbəbsiz evdən çıxıb getdiyini və iddiaçı ilə heç bir mübahisələrinin olmadığını, iddiaçının qızılları nə vaxt götürdüyünü bilmədiyini, dolabın içində sürmədə olduğunu, sürmənin isə həmişə bağlı olduğunu, açarın da Könülün özündə olduğunu, qızılları isə boşanmamışdan qabaq iddiaçının özünun evə gəlib gedən vaxtları götürüb apardığını, lakin buna dair sübutunun olmadığını, şkafda bir ona aldıqları üzük qaldığını, işdən evə gəldiyi zaman evdəkilərin ona “iddiaçının hər şeyi götürüb getdiyini” dediklərini göstərərək qanuni qərar çıxarılmasını məhkəmədən xahiş etmişdir.